Второ основно училище „Петко Рачов Славейков“

Второ основно училище „Петко Рачов Славейков“ е основно училище в Стара Загора. Открито през 1957 г., то носи името на българския поет Петко Славейков. Предистория 1863 – В Стара Загора е открито първото класно девическо училище, чийто наследник се счита настоящата Природоматематическа гимназия „Гео Милев“. 1881 – Прераства в Областна девическа гимназия с директор Анастасия Тошева. По същото време е обявен търг за строеж на училищна сграда в Стара Загора. Търгът е спечелен от гръцкия педприемач Михалос. 1882 (16 септември) – Областната девическа гимназия се настанява тържествено в построената за нея сграда на ул. „Ген. Столетов“ №111 (сградата, в която 72 години по-късно ще бъде основано Второ основно училище „Петко Рачов Славейков“). Сградата се състои от 24 класни стаи на 3 етажа. 1885 (17 октомври) – Областната девическа гимназия е преименувана в Старозагорска девическа гимназия. 1892 – Гимназията се преименува в Марийнска Старозагорска девическа гимназия. 1904/1905 – В сградата се помещава Държавно девическо педагогическо училище. 1915 – Училището носи името Народна смесена прогимназия „Петко Р. Славейков“. 1930/1931 – Обособява се Втора народна смесена прогимназия „Петко Р. Славейков“. 1933 – Помещава се Старозагорска държавна девическа гимназия. 1934/1935 – Гимназията се слива с Мъжка държавна гимназия „Иван Вазов“. 1936 (15 септември) – Отново се преобразува в Девическа гимназия. 1937 – Държавната девическа гимназия приема името „Мария-Луиза“. 1944/1947 – Народна девическа гимназия. 1947 – Народната девическа гимназия приема името „Гео Милев“. 1949/1950 – Обособява се Второ народно основно училище „П. Р. Славейков“. 1950 (1 август) – Училището става Базова прогимназия към Учителски институт. За периода 1863 – 1956 г., в който сградата се помещава от различни институции, директори са: Второ основно училище Основаване 1957 (15 септември) – Базовата прогимназия се трансформира във Второ основно училище „Петко Рачов Славейков“. 1965 – Пристроено е ново крило на североизточната част на основната сграда на 3 етажа с 9 класни стаи, 2 хранилища и коридори. На южната стена на новото крило е направено сграфито (декоративно пано) по мотив от „Изворът на Белоногата“, дело на проф. Никола Хаджитанев. 1989 (21 ноември) – Сградата е обявена за архитектурен паметник на културата с протокол №34 от 21 ноември 1989 г. на АК при ЕС и НИПК. Учебно-възпитателна дейност Днес, Второ основно училище „Петко Рачов Славейков“ – Стара Загора отговаря на съвременните потребности за модерно и иновативно училище. Високият професионализъм на педагогическите специалисти, съвременните форми и методи за работа, обновената материална база и позитивната атмосфера го правят едно от най-предпочитаните в града. Училището е включено в мрежата на иновативните училища с Решение №391 от 17 юли 2017 г. на Министерски съвет. Същата година училището получава Отличие в категорията основни училища от Асоциацията на Кеймбридж училищата в България. Възпитаници на училището са редовни призьори на олимпиади и национални конкурси. По случай 60-годишнината от основаването на училището през 2017 г. са реализирани редица инициативи, сред които концерт в Държавната опера и издаване на юбилейната книга „Като Второ няма второ“. Прием към 15 септември на съответната година: Национално външно оценяване Второ основно училище „Петко Р. Славейков“ е неизменно сред най-добрите три училища в област Стара Загора, според данни на МОН. През учебната 2016/2017 г. елитното училище е на трето място в Старозагорски регион, според резултатите на НВО за 4. и за 7. клас. При завършване на начална степен на обучение учениците са на трето място със среден брой точки – 91,5 от 100 възможни по български език и литература, математика, човек и общество, човек и природа. Отново на трето място са седмокласниците – с 42,7 точки при представянето си на изпитите по български език и литература и математика. В рейтингова класация (учебната 2016/2017 г.), по данни на МОН, Второ основно училище „Петко Р. Славейков“ е на 2-ро място в Стара Загора и на 46-о място в България от общо 1778 училища. В периода 2015 – 2020 г. в Област Стара Загора училището е сред първите три по успех по математика и сред първите четири по БЕЛ на НВО в 7. клас. Творчески формации Към училището са сформирани детска вокална формация „Славѐйчета“, детска театрална школа „Везни“, студио „Словесно-изпълнителско изкуство“, ИТ клуб „Изкуства“ и клуб „Седмото изкуство“. Разнообразни формации са реализирани по проектите „УСПЕХ“, „Твоят час“, „Занимания по интереси“ и „Образование за утрешния ден“. От 2005 г. учениците списват училищен вестник „Искрици“. Проекти Ученици и учители активно участват в проекти и Национални програми на МОН („Твоят час“, „Еразъм“, „Енвижън"), както и съвместно с Училищното настоятелство („Европа директно“, „Център за кариерно развитие“, „Родители новатори“ и др.). През 2018 г. с „Бяла лястовица“ на „Господари на ефира“ бяха отличени III „в“ клас и класния им ръководител г-жа Соня Рачева, за написването на книгата с пътеписи „България живее в мен“. Традиционни инициативи са благотворителните пролетни концерти и базари, както и патронния празник „Славейкови дни“ (отбелязван в седмицата през ноември, в която се чества рождението на поета Петко Славейков). Национален конкурс Националният конкурс „Ще обичам аз от сърце таз земя и тоз народ!“, организиран от Второ ОУ, е включен в Националния календар на МОН за изяви по интереси на децата и учениците от учебната 2019/2020 г. Спорт Учениците заемат призови места на регионалните Ученически игри по футбол, баскетбол, волейбол, лека атлетика, бадминтон, тенис на маса и шахмат. Директори Към 2020/2021 учебна година, директор на Второ основно училище „Петко Рачов Славейков“ – Стара Загора е г-жа Милена Желязкова. През годините директори на училището са били: Материално-техническа база Макар да е паметник на културата, като една от първите обществени сгради, отворила врати след Освобождението, днес сградата на Второ основно училище „Петко Р. Славейков“ – Стара Загора е със съвременен интериор. Училището разполага с обновен кабинет по изобразително изкуство, модерна актова многофункционална зала, два нови компютърни кабинета и съвременно оборудвани класни стаи. В началото на месец май 2019 г. в училището е реализирана виртуална разходка от 360° панорамни изображения, създадени с Google Карти технология и достъпни в Google Street View. Първата училищна библиотека в Стара Загора 1883 г. се полага началото на учителска и ученическа библиотека в Девическата гимназия в Стара Загора (днешната сграда на Второ ОУ). Библиотеката на Второ ОУ „Петко Р. Славейков“ е първата училищна библиотека в Стара Загора. Основана е на 18 септември 1915 г. на заседание на Учителския съвет при Втора старозагорска девическа гимназия. Фондът на библиотеката в наши дни надхвърля 15 000 тома. Известни личности, завършили Второ ОУ Александър Генов – художник Анна Томова-Синтова – оперна певица Антон Радев – оперен певец арх. Петър Киряков – архитект Венелин Петков – журналист Владимир Шишков – многократен национален и балкански шампион по бадминтон Даниела Телбизова-Янчева – зам. председател на Окръжния съд – стара Загора Доц. д-р Ваня Узунова – хирург Д-р Кирил Добрев – заместник-министър на здравеопазването Д-р Румен Духлев – учен и главен редактор на издателство „Елсървър“ Иван Динев-Устата – шоумен Илия Дишев – икономист Максим Добрев – журналист Михаил Берберов – поет Надя Станчева – художник Пламен Кирилов – художник проф. Енчо Герганов – психолингвист проф. Нели Огнянова – правист и общественик Рашко Стойков – поет Снежана Сливкова – председател на Сдружението на каменарите в България Станимир Гъмов – актьор Станимир Стоянов – издател на вестник „Национална бизнес поща“, създател на Международната академия за високи постижения „Сър Исак Нютон“ Христо Танев – художник, автор на герба и знамето на Стара Загора Награди за високи постижения в областта на образованието Награда „Стара Загора“ 2021 – на педагогическия колектив на Второ основно училище „Петко Славейков“ – за постигнати високи резултати в учебно-възпитателната и извънкласната дейност Почетно отличие „Неофит Рилски“ 2018 – Милена Желязкова 2017 – Милена Желязкова 2016 – Таня Конарска 2015 – Соня Рачева 2014 – Елисавета Граматикова 2013 – Дора Хайгърова 2000 – Мария Темникова „Учител на годината“ на СБУ 2002 – Соня Рачева 2000 – Мария Темникова „Директор на годината“ на СБУ 2020 – Милена Желязкова 2018 – Милена Желязкова Награда „Анастасия Тошева“ 2015 – Плакет на Михаил Михов (IV клас) 2015 – Плакет на Педагогическия колектив на Второ ОУ 2012 – Награда на Ивайло Панайотов (VI клас) 2010 – Диплом на учениците Леда Драгиева, Николай Генов и Теодор Филипов 2010 – Плакет на Златка Шабаркова – начален учител във Второ ОУ 2008 – Плакет на Бистра Турлакова – учител в прогимназиален етап на Второ ОУ 2008 – Плакет за Педагогическия колектив на начално и основно училище 2006 – Грамота на Училищното настоятелство към Второ ОУ 1985 – Плакет на Педагогическия колектив на Второ ОУ „Петко Рачов Славейков“ – Стара Загора Награда „Митрополит Методий Кусев“ 2020 – Милена Желязкова Орден „Св. св. Кирил и Методий“ 1984 – Дора Граматикова (II степен) Енчо Маринов Златко Иванов Калинка Иванова Надежда Дечева Радка Върбанова Слави Славов Тодорка Граматикова Източници Външни препратки Официален сайт на Второ ОУ Виртуална разходка на Второ ОУ Химн на Второ ОУ в